Švedske grofovije
Švedske grofovije (švedski: Sveriges landsting) su administrativne jedinice lokalne 
samouprave prvog stupnja Švedske. Nakon reforme provedene krajem 20. vijeka ima ih ukupno - 21.

Njihov teritorij se često preklapa i u dosta slučajeva podudara sa 26 grofovija (län) nastalih krajem srednjeg vijeka. Njihovo švedsko ime län znači leno što jasno ukazuje na njihovo feudalno porijeklo.

Iako ima prijedloga da se Švedska reorganizira na veće jedinice (regije) kojih bi bilo 9, - grofovije su ipak zadržane.

Karakteristike 
U svakoj grofoviji postoji lokalni upravni odbor (länsstyrelse) na čelu s guvernerom kog imenuje švedska vlada, kao i zasebno
Vijeće grofovije (skupština).

Djelatnost upravnog odbora se svodi na nadzor lokalne državne administracije, te koordiniranje njenog rada sa političkim ciljevima 
grofovije.
Vijeće grofovije (landstingsfullmäktige) je izabrana regionalna politička skupština koja odlučuje o zajedničkim poslovima
vezanim za grofoviju, prije svega o javnom zdravstvu, transportu, obrazovanju i kulturi.
I brojne državne agencije organizirene su na razini grofovija, uključujući policiju, zavode za zapošljavanje, socijalno osiguranje i 
one koje vode brigu o šumama.

Lista švedskih grofovija

Historija 
Švedska je još od vremena prije Vikinga bila podjeljena na 25 - landskapa (okruga), koje su bile prilično 
samostalni entiteti, sa vlastitim zakonima, sucima i vijećima. 

Ipak današnje švedske grofovije - vuku porijeklo s kraja 17. i početka 18. vijeka, kad su reorganizirane u skladu sa tadašnjim evropskim trendovima.

Izvori

Vanjske veze 

Popis švedskih grofovija  
Landskap na portalu Encyclopædia Britannica 

Administrativna podjela Švedske